*11 Μαρτίου 2024*

*Γλυκιά μου Ελένη,*

*πριν λίγες ημέρες στο σχολείο μας μίλησε η δασκάλα της ιστορίας για τον Ενβέρ Χότζα. Είμαι σίγουρη ότι δεν θα γνωρίζεις τίποτα για αυτόν , μην ανησυχείς θα σου πω εγώ τι θυμάμαι.*

*Πρώτα απ' όλα, ο Ενβέρ Χότζα γεννήθηκε το 1908. Ήταν απόγονος μιας πλούσιας οικογένειας μουσουλμάνων Αλβανών που είχε ως ασχολία το εμπόριο. Όταν τελείωσε το σχολείο σπούδασε νομικά στο Παρίσι. Αλλά δεν είναι βέβαιο ότι πήρε το πτυχίο του. Ωστόσο οι έντονες πολιτικές ζυμώσεις της εποχής τον ώθησαν να ασπαστεί τις κομμουνιστικές ιδέες. Επιπλέον,σε ηλικία 28 ετών διορίστηκε ιδιαίτερος γραμματέας του αλβανικού προξενείου στις Βρυξέλλες. Επέστρεψε στη χώρα του το 1939 και διορίστηκε καθηγητής της γαλλικής γλώσσας σε Λύκειο της Κορυτσάς.*

*Για να μην φλυαρώ , ο Χότζα εντάχθηκε σε μια ομάδα η οποία είχε ως στόχο την αντίσταση κατά των Ιταλών. Ο Χότζα διακρίθηκε στην παράνομη δράση κατά των ιταλικών στρατευμάτων. Γι’ αυτή του τη δράση καταδικάστηκε από τις αρχές κατοχής ερήμην σε θάνατο. Ακριβέστερα, τη δεκαετία του 1970, ο Χότζα προσέγγισε τις χώρες της Δύσης. Ανώτατα στελέχη της κυβέρνησης, η ηγεσία του στρατού ακόμα και παλαιοί σύντροφοι από τα χρόνια του αντάρτικου εκτελέστηκαν με συνοπτικές διαδικασίες.Την ίδια στιγμή τα παιδιά των νηπιαγωγείων και των δημοτικών σχολείων μάθαιναν να υμνούν τον «πατερούλη Ενβέρ» Τέλος , ο Χότζα πέθανε στις 11 Απριλίου 1985. Τα 41 χρόνια της εξουσίας του «χάρισαν» στην Αλβανία, τον τιμητικό τίτλο της πιο καθυστερημένης χώρας στην Ευρώπη, όσον αφορά στην ανάπτυξη, τις ατομικές ελευθερίες και τα ανθρώπινα δικαιώματα. Ο Αλβανικός λαός αναμφίβολα υπέφερε και πλήρωσε ακριβά το τίμημα της απολυταρχικής διακυβέρνησής του.*

*Είναι καιρός πια να μάθω αληθινή ιστορία , μου είπε η μαμά. Εγώ προβληματίστηκα λιγάκι με όλα αυτά. Εσύ όχι;*

*Σε φιλώ,*

*η καλύτερή σου φίλη*